Jolanda Balas
Store norske leksikon,Sport og spill,Friidrett,Hopp
Jolanda Balas var en rumensk friidrettsutøver som dominerte øvelsen høydehopp i over ti år, med 140 seirer på rad fra 1958 til hun avsluttet sin aktive karriere i 1967.
Balas ble olympisk mester i høyde i 1960 og 1964. I Roma i 1960 vant hun med hele 14 centimeters margin, etter å ha gått over 1,85 meter. Hun ble i tillegg europamester i 1958 og 1962.Totalt satte Balas 14 verdensrekorder fra 1956 til 1961 med forbedring fra 1,75 til 1,91 meter. Hennes siste verdensrekord ble ikke slått før i 1971.Etter idrettskarrieren jobbet Balas som idrettslærer i Bucuresti og var president i det rumenske friidrettsforbundet fra 1988 til 2005. Les mer i Store norske leksikon friidrett høydehopp utvikling av verdensrekordene i friidrett